
Бүген Россия Тышкы эшләр министрлыгының Кабул итүләр йортында 2022 елда Ислам Хезмәттәшлеге Оешмасының Яшьләр башкаласы буларак Казан шәһәре инаугурациясе узды.

Чарада Россия Федерациясе Тышкы эшләр министры Сергей Лавров, Татарстан Республикасы Президенты Рөстәм Миңнеханов, Яшьләр эшләре буенча федераль агентлык җитәкчесе Ксения Разуваева, Казан шәһәре мэры Илсур Метшин һәм башка рәсми затлар катнашты.

Татарстанда кече һәм урта эшкуарлык субъектларына ярдәм итү буенча кайбер чаралар әзерләнә. Бу хакта ТР Министрлар Кабинетында узган брифингта ТР сәнәгать һәм сәүдә министры урынбасары Герман Лернер сөйләде.

«Сәнәгать һәм сәүдә министрлыгы тарафыннан предприятиеләрнең чит илдән кертелә торган продукцияләрнең кайбер төрләренә ихтыяҗлары турында мәгълүмат җыю эше алып барыла. Кайдадыр хәзер җитештерүчеләребезнең логистик чылбырлары бозылу очраклары бар», - диде ул.

Бүген Мәскәүдә Татарстан Республикасы һәм «Туризм.РФ» корпорациясе арасында төбәкнең туристик инфраструктурасын уртак үстерү турында килешү имзаланды.

Документка Россия Хөкүмәте Рәисе урынбасары Дмитрий Чернышенко барында имзаланды.

Документка Татарстан Республикасы Президенты Рөстәм Миңнеханов һәм «Туризм.РФ» корпорациясе генераль директоры Сергей Суханов кул куйды.

Татарстанда соңгы дөньякүләм вакыйгалар фонында мәгълүмати куркынычсызлыкны тәэмин итү буенча чараларны көчәйтү кирәклеге артты.

Бүген бу хакта Татарстан Республикасы Президенты Рөстәм Миңнеханов Татарстан Республикасы Иминлек Советының планнан тыш утырышында хәбәр итте. Ул ассызыклаганча, соңгы вакытта мәгълүмат кырында булган күп мәсьәләләр иҗтимагый-сәяси хәлне тотрыксызландыруга юнәлдерелгән, һәм мөһим бурыч – җәмгыятьтә тотрыклылыкны тәэмин итү, социаль киеренкелекне киметү.

Бүген Татарстан Республикасы Президенты Рөстәм Миңнеханов X5 Retail Group бүлү үзәгендә булды. Татарстан Республикасы Президенты азык-төлек запасы, шул исәптән беренче чиратта кирәкле товарларга бәйле вәзгыятьне бәяләде. Аны Зеленодольск районы башлыгы Михаил Афанасьев озата йөрде.

Бүген Татарстан Республикасы Президенты Рөстәм Миңнеханов «Майский» теплица комбинатында булды. Ул җиләк-җимеш, кыяр, помидор, яшел тәмләткечләр җитештерү буенча теплицаларны карады, шулай ук энергоүзәкнең эше белән танышты. ТР Президентын Зеленодольск районы башлыгы Михаил Афанасьев һәм «Майский» ТК ҖЧҖ генераль директоры Илшат Ганиев озата йөрде.

Бүген Татарстан Республикасы Президенты Рөстәм Миңнеханов «Татхимфармпрепараты» заводында булды.

Хәзерге этапта барлык дәрәҗәдәге хакимият органнарының төп бурычы – санкцияләр шартларында социаль-икътисадый характердагы мәсьәләләрне хәл итү. Бүген бу хакта Татарстан Республикасы Президенты Рөстәм Миңнеханов Татарстан Республикасы Хөкүмәте Йортында узган традицион киңәшмәдә хәбәр итте.

Республикада элек булган коронавирус чикләүләре бетерелде. Әмма татарстанлыларга үз сәламәтлекләренә игътибарлы булырга һәм шәхси саклану чараларын үтәргә кирәк. Бүген бу хакта Татарстан Республикасы Президенты Рөстәм Миңнеханов Татарстан Республикасы Хөкүмәте Йортында узган республика киңәшмәсендә хәбәр итте.

Бүген Татарстан Республикасы Хөкүмәте Йортында узган республика программаларын, илкүләм проектларны гамәлгә ашыру, торак төзелеше турында Татарстан Республикасы төзелеш, архитектура һәм ТКХ министры Марат Айзатуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Премьер-министры Алексей Песошин да катнашты.
Рәсми Татарстан